Ol pipal i save toktok long ol raits bilong gei pipal i askim wanpela homosexual All Black pleia i tokaut long sexuality bilong em na ekt olsem wanpela rol model.
Brodkasta Steve Gray ibin tokim Sunday Star-Times niuspepa olsem em i save ibin gat sampela gei All Blacks na i taim long wanpela long ol i kamaut na tok klia olsem ol narapela i ken luksave long em.
Dispela TV presenta em ol pipal i save long em olsem gei i tok tu olsem em i bin slip wantaim wanpela pleia.
Em i tok, olgeta pipal isave askim long nem bilong em, tasol em i no rimemba.Em ino save husat dispela All Black pleia. Tasol taim em i bin sekim dispela wntaim pren bilong em, em i bin save olsem dispela i tru.
Ol toktok bilong Gray i bihainim kamaut klia bilong wanpela English futbol star, Matt Jarvis long kamap bilong British Gay Magazine Attitude.
Jarvis, husat i mari na i stret, i tok em i taim bilong ol gei futbolas i fil oli nap long muv fowad na oli nap kisim sapot ikam long fotbol komuniti.
Tony Simpson, siaman bilong gei raits grup Rainbow Wellington, i tok em i bilip sapos wapela homosexual All Black pleia i tokaut long sexuality bilong em,em i save planti pipal long New Zealand bai sapotim em.
Em i tok sapos wanpela pleia bilong All Black i kamaut klia na tok em i ting planti pipal bai i tok "well" em ino samting bai givim heve igo long wei em i plei ragbi.
Sampela pipal bai bel kaskas - sampela ino iet putim bek tinging nogut bilong ol igo baksait long homosexuality na i traim long toktok long en long olgeta taim dispela isu bilong man i laikim man i save kamaut, tasol planti pipal i putim tingting bilong ol igo bihain long dispela isu.
Foam All Blacks senta Craig Innes i join wantaim ol narapela long mekim dispela askim igo long wanpela gei All Black pleia i step fowad na i tok em bai i gutpela bilong ol gei komuniti long i gat wanpela ragbi rol model olsem oli ken luksave na laikim em.
Roberts, wanpela Australain rugby league internaitonal i bin kamaut na tok klia long sexuality bilong em long 1995.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn